**FIRST® LEGO® League Explore iştirak qaydaları**

FIRST® LEGO® League (FLL) Yarış programı 2024-2025 tədris ilində STEAM Azərbaycanın təşkilatçılığı ilə təşkil olunacaq.

Hər il 7-9 yaş qrupundan uşaqların komanda şəklində  komanda rəhbərləri ilə qatıldığı proqram üçün dünyanın gündəmi ilə bağlı fərqli bir mövzu müəyyən edilir.

FLL Explore – 7-9 yaşlı iştirakçılar üçün (2-4 sinif şagirdləri üçün. 10 yaşı 1 iyun 2024-cü ilə qədər tamam olmamış) əyləncəli, maraqlı praktiki öyrənmə vasitəsilə uşaqlara elm, texnologiya, mühəndislik və riyaziyyatı öyrədir. İştirakçılar "Explore"-a qədər STEAM-in əsaslarını başa düşəcək və bu yolda öyrənmə, özünəinam və komandada işləmək bacarıqlarını formalaşdırarkən biliklərini yarışlarda tətbiq edəcəklər.

FLL iştirakçıları praktiki STEAM öyrənməyə , robototexnika vasitəsilə sınaqdan keçirməyə və onlarda tənqidi düşüncə, kodlaşdırma və dizayn bacarıqlarını inkişaf etdirməyə ruhlandırır. Bundan başqa, iştirakçıların həm hazırlıq prosesində, həm də turnir günlərində əylənməsi proqramın əsas məqsədlərindən biridir.

 Turnirdə yalnız **qeydiyyatdan keçmiş və 2024 FLL Explore set (kod: 45824) yarış sahəsinə** sahib komandalar iştirak edə bilər.

1. Turnirdə **7-9 yaş (minimum 7, maksimum 9)** aralığında olan **orta məktəb şagirdləri** iştirak edə bilər.
2. Komandanın tərkibi **1 rəhbər** (18 yaşı tamam olmuş şəxs) və **2-4 nəfər şagirddən (minimum 2, maksimum 4)** ibarət olmalıdır.
3. Turnirdə iştirak etmək üçün  **LEGO Education SPIKE™ Essential (45345)** və ya **WeDo 2.0 (45300) robot setləri** lazımdır.
4. Turnirdə bir 2024 FLL Explore set (kod-45824) yarış sahəsivə LEGO Education SPIKE™ Essential (45345) və ya WeDo 2.0 (45300) robot ilə **yalnız** **bir komanda** iştirak etməlidir.
5. Təşkilatçı iştirakçı komandaları heç bir robot dəsti və yarış sahəsi ilə təmin etmir.
6. İştirakçı komandalar ehtiyac duyduqları robot və avadanlıqları **özləri təmin etməlidir.**